Byrettens dom i færdselssag, hvori der blev idømt bøde og betinget frakendelse, stadfæstes med den ændring, at bødestraffen forhøjes fra 500 kr. til 1.500 kr.
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 19. april 2012 af Østre Landsrets 13. afdeling

(landsdommerne Anne Louise Bormann, John Mosegaard og Morten Nielsen (kst.)).

13. afd. nr. S-3404-11:

Anklagemyndigheden

mod

Tiltalte

(CPR nr. (Født 1944))

(advokat Niels Rex, besk.)

Odense Rets dom af 24. oktober 2011 (1-3693-2011) er anket af Tiltalte med

påstand om frifindelse, subsidiært formildelse.   

Anklagemyndigheden har påstået skærpelse for så vidt angår bødestraffen, og

således at tiltalte frakendes førerretten ubetinget, jf. færdselslovens § 126, stk. 1, nr.

5.

Tiltalte har protesteret mod påstanden om ubetinget frakendelse, der først er

fremkommet i ankemeddelelsen. I byretten var påstanden alene betinget

frakendelse, jf. færdselslovens § 125, stk. 1, nr. 1.

Der er i landsretten afgivet supplerende forklaring af tiltalte og vidnerne

Forurettede, Vidne 1 og Vidne 2, der alle har forklaret i det væsentlige som i

byretten.



/

- 2 -

Tiltalte har supplerende forklaret blandt andet, at cyklisten slog et sving ud på vejen

noget før Vej. Han måtte hjælpe sin passager Vidne 2 på plads efter opbremsning på

grund af, at cyklisten trak ud. Uheldet skete ca. 100 meter efter Vej. Han overhalede

cyklisten med 30 – 35 km/timen. Cyklisten kørte nok 25-30 km/timen. De kørte

ikke stærkt. Vidne 2 ville gerne se på haver.  Han så sig tilbage i spejlet efter , at han

hørte bumpet. Han har ikke chikanebremset. Han tilbød flere gange at tilkalde politi

og ambulance, men det ønskede cyklisten ikke.

Vidnet Forurettede har supplerende forklaret blandt andet, at han slog et slag på sin

cykel på grund af frygt for, at bilen på Vej ikke ville standse op. Efter at tiltalte

havde overhalet ham, hørte han hjulene på tiltaltes bil skure, og han så bilens røde

bremselys. Han ramte tiltaltes bil ude i venstre side i cykelstyrs højde. Han faldt ned

på gaden ret hårdt. Han har ikke slået ud efter tiltaltes bil. Det var fugtigt vejr og

kun få meter til tiltaltes bil. Han kunne derfor ikke nå at bremse. Tiltalte tilbød ikke

at tilkalde politi og ambulance. Med besvær fik han tiltaltes telefonnummer. Tiltalte

kørte og kom lidt efter tilbage og så på stedet. Vidnet søgte at få kontakt med

tiltalte, men det lykkedes ikke. Tiltalte skrev noget ned og kørte igen. Med hjælp fra

andre fik han cyklen klaret, så han kunne cykle derfra. Han ville gerne fortsætte i

cykelløbet, men måtte opgive på grund af armen. Han var 7 timer på skadestuen.

Politianmeldelsen skete om aftenen. Han kørte ikke cykelløb som sådan. Det var et

arrangement til støtte for Folkekirkens Nødhjælp.

Vidne 1 har supplerende forklaret blandt andet, at han kunne høre, at de hvinende

dæk var fra en bil.

Vidne 2 har supplerende forklaret blandt andet, at det er svært for hende at sige,

hvor langt tiltales bil var foran cyklisten, da tiltalte svingede ind. Tiltalte sagde, at

han havde tilbudt cyklisten hjælp, før de kørte derfra. Hun kunne ikke selv høre,

hvad der var blevet sagt, men der blev talt højt. Tiltalte vendte tilbage, og her hørte

hun tiltalte tilbyde hjælp.   

Tiltalte er tidligere straffet for overtrædelse af færdselsloven, senest ved Retten i

Odenses dom af 7. september 2006 for overtrædelse af færdselslovens § 117d, jf. §

56, stk. 1, med fængsel i 7 dage. Straffen blev gjort betinget med 1 års prøvetid.

Landsrettens begrundelse og resultat



/

- 3 -

Navnlig efter anklageskriftets beskrivelse af tiltaltes kørsel sammenholdt med de i

færdselslovens § 126, stk. 1, nr. 5, opstillede kriterier for ubetinget frakendelse

finder landsretten, at anklagemyndigheden på bindende måde har afskåret sig fra

under anken at nedlægge påstand om ubetinget frakendelse efter denne

bestemmelse. Anklagemyndigheden er derfor begrænset til den under byretssagen

nedlagte påstand om betinget frakendelse efter færdselslovens § 125, stk. 1, nr. 1.

Der bliver herefter ikke spørgsmål om udsættelse med henblik på inddragelse af

domsmænd ved sagens pådømmelse, jf. færdselslovens § 119, stk. 2, nr. 2.

Også efter bevisførelsen for landsretten findes tiltalte af de grunde, der er anført i

dommen, skyldig efter anklageskriftet, og det tiltrædes af de af byretten anførte

grunde, at tiltalte er frakendt førerretten betinget.

Da der et tale om et forhold, der har medført betinget frakendelse, fastsættes

bødestraffen til 1.500 kr., subsidiært fængsel i 6 dage.

Med denne ændring stadfæstes dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at bødestraffen

fastsættes til 1.500 kr. Forvandlingsstraffen er fængsel i 6 dage.

Tiltalte skal betale sagens omkostninger for landsretten.

(Sign.)